Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 1054

3. A szakmai vizsgán számon kérhetõ feladatok a szint megjelölésével Az írásbeli vizsga tartalma A vizsga komplex, amelyen a központilag kiadott írásbeli feladatlapokat kell megoldani. Vendéglátó és gazdasági ismeretek – a legfontosabb vendéglátó és gazdasági alapfogalmak, összefüggések, – áruforgalmi mérlegsor, – készletgazdálkodással összefüggõ feladatok, – árképzés, – viszonyszámok, – eredmény, eredményszint számítása, – munkabérrel, termelékenységgel kapcsolatos feladatok. Szakmai ismeretek – az ételkészítési ismeretek tantárgy tananyaga alapján. 2005/91/II. szám Élelmiszerismeretek – az élelmiszerismeretek tantárgy tananyaga alapján. Idegen nyelv – a tanult idegennyelv tananyaga alapján. A gyakorlati vizsga tartalma A gyakorlati vizsga munkafeladatait a IV. fejezetben szereplõ szakmai követelmények és az V. 2. pontban szereplõ tantárgy figyelembevételével a vizsgaszervezõ intézmény állítja össze, melyeket elõzetesen jóvá kell hagyatni a vizsgabizottság elnökével és a területi gazdasági kamara képviselõjével. A gyakorlati vizsga feladata: Egy adott tételsor alapján egy három fogásból álló menü elkészítése és a mindenkori gasztronómiai trendnek megfelelõ feltálalása. Gyakorlati vizsgakövetelmények: – a munka-, tûz- és környezetvédelmi szabályok betartása, – a munkahelyen való kultúrált megjelenés, – a munkavégzés közbeni higiénia betartása, – a technológiai fegyelem, munkaszervezés betartása, – az élelmiszerbiztonsági követelmények betartása, – tálalás, díszítés alkalmazása, a mindenkori irányzat szerint. A szóbeli vizsga tartalma A szóbeli vizsgán a IV. fejezetben szereplõ szakmai követelmények és az V. 2. pontban szereplõ tantárgyak figyelembevételével összeállított központi tételsorok alapján számolnak be tudásukról a jelöltek.

Source: https://magyarkozlony.hu/hivatalos-lapok/12e6c1727711e4687c882097c8c47d9fabc7f0a3/dokumentumok/8e53034e13c84d08ff84011c4aadaa2aee558634/letoltes